wickkiey/tamil-wikipedia-chunked huggingface dataset:
# இராணுவக் காவல் படை (இந்தியா)

**இந்திய இராணுவக் காவல் துறை** (*Corps of Military Police*' (*CMP*), இந்தியத் தரைப்படையின் ஒரு அங்கமாகும்.காவல் துறை ஆகும். போர்க் கைதிகளை கையாள்வது, போக்குவரத்துத்தை ஒழுங்கு படுத்துவது, தொலைபேசி நிலையங்களை கையாள்வது, இராணுவக் குற்ற வழக்குகளில் தொடர்புடைய படையினர் மீது இராணுவ நீதிமன்றங்களில் வழக்கு தொடர்வது, இராணுவக் காவலர்களின் முதன்மைப் பணியாகும்.  
இக்காவலர்கள் அணியும் வெள்ளைத் தொப்பி, வெள்ளை பற்றுக்கயிறு மற்றும் வெள்ளை இடுப்புக் கச்சை மூலம் இவர்களை அடையாளம் காணலாம், மேலும் இவர்கள் சிவப்பு நிறத்தில் *MP*' என அச்சிடப்பட்ட எழுத்துக்களுடன் கூடிய கருப்பு பித்தளை பொத்தான் அணிவர். அணிந்துள்ளனர்.
# இராணுவக் காவல் படை (இந்தியா)

## இராணுவ காவல்துறையின் பங்கு மற்றும் பணி

- இராணுவப் பாசறைகள் மற்றும் இராணுவ நிறுவனங்களை காவல் காத்தல்
- இராணுவ நிறுவங்களில் ஒழுங்கு மற்றும் ஒழுக்கத்தை பராமரித்தல் மற்றும் வழக்கமான இராணுவ வீரர்கள் விதிமுறைகளை மீறுவதைத் தடுப்பது.
- அமைதி மற்றும் போரின் போது இரண்டு முறையும் பாசறைகளில் தளவாடங்கள், வீரர்கள் மற்றும் வாகனங்களின் இயக்கத்தை பராமரித்தல்
- போர்க் கைதிகளைக் கையாளுதல்
- போர்க்களத்தில் அலைந்து திரிபவர்கள் மற்றும் அகதிகளைக் கட்டுப்படுத்துதல்
- படைப்பிரிவுகளின் வீரர்கள் மற்றும் அவர்களது குடும்பங்களுக்கு உதவி செய்தல்
- மாநில காவல்துறை மற்றும் கடற்படை மற்றும் விமானப்படை காவலர்களுடன் தொடர்பு கொள்ளும் பொறுப்பு
- இந்திய ராணுவத்தின் வழக்குகளின் விசாரித்து, இராணுவ நீதிமன்றத்தில் குற்றப் பத்திரிக்கை தாக்கல் செய்வது.
- பிரிவு தளபதிகள், மண்டல தளபதிகள், உயர் தளபதிகள் மற்றும் தலைமை படைத் தலைவருக்கு பைலட் வாகனங்களை வழங்குதல்
- இராணுவத் தளபதிகளுக்கு நெருக்கமான பாதுகாப்பை வழங்குதல்
# அந்தோணி கெவின் மொரைஸ்

டத்தோ **கெவின் மொரைஸ்** எனும் **அந்தோணி கெவின் மொரைஸ்** (22 மார்ச் 1960 - 16 செப்டம்பர் 2015); (மலாய்; ஆங்கிலம்: *Anthony Kevin Morais*; சீனம்:安东尼·凯文·莫莱斯) என்பவர் மலேசிய அரசுத் தலைமை வழக்குரைஞர் மன்றம் மற்றும் மலேசிய ஊழல் தடுப்பு ஆணையம் (MACC) ஆகியவற்றின் அரசு வழக்குரைஞர் *(Deputy Public Prosecutor)* ஆவார். மலேசிய இந்திய வம்சாவளியைச் சேர்ந்தவர்.  
செப்டம்பர் 4, 2015-இல் காணாமல் போனவர்; கொல்லப் படுவதற்கு முன்பு அவர் கடத்தப் பட்டு இருக்கலாம் என அறியப்படுகிறது.
# அந்தோணி கெவின் மொரைஸ்

## பொது

அந்தோணி கெவின் மொரைஸ் 1960 மார்ச் 22-ஆம் தேதி கோலாலம்பூரில் பிறந்தார். குடும்பத்தின் நான்கு சகோதரர்களில் இவர் மூத்தவர். உடன் பிறந்தவர்கள் ரிச்சர்ட் திலான் மொரைஸ்; சார்லஸ் சுரேஷ் மொரைஸ்; டேவிட் ரமேஷ் மொரைஸ்; கென்னத் சங்கர். இவர் 2016 மார்ச் 27-ஆம் தேதி பேராக், ஈப்போவில் அடக்கம் செய்யப்பட்டார்.
# அந்தோணி கெவின் மொரைஸ்

## இறப்பு

அந்தோணி கெவின் மொரைஸ், கடைசியாக 4 செப்டம்பர் 2015 அன்று, கோலாலம்பூர் சிகாம்புட்டில் உள்ள மெனாரா டூத்தா அடுக்குமாடி தளவீட்டை விட்டு, புத்ராஜெயாவில் உள்ள அரசு சட்டத் தலைமை அலுவலகத்திற்குப் பணிபுரியச் சென்றார். அதன் பின்னர் அவர் காணப்படவில்லை. அவர் கைசியாக போக்குவரத்துப் பதிவெண் WA6264Q உரிமத் தகடு கொண்ட புரோட்டான் பெர்டானா வாகனத்தை ஓட்டிச் சென்றார்.  
அடுத்த நாள் அந்தோணி கெவின் மொரைஸ் காணாமல் போனோர் என அவரின் தம்பி காவல் நிலையத்தில் முறையீடு செய்தார். இதற்கு முன்னதாக, பேராக், ஊத்தான் மெலிந்தாங், கம்போங் சுங்கை சாமாக் செம்பனைத் தோட்டத்தில், அவருக்குச் சொந்தமான மகிழுந்து போன்ற அமைப்பைக் கொண்ட ஒரு மகிழுந்து வாகனம் கண்டுபிடிக்கப்பட்டது.
# அந்தோணி கெவின் மொரைஸ்

## இறப்பு

### அறுவர் மீது குற்றச்சாட்டு

அதன் பின்னர், செப்டம்பர் 16, 2015 அன்று, சிலாங்கூர், சுபாங் ஜெயா, யுஎஸ்ஜே 1-இல் *(USJ 1, Subang Jaya)* பைஞ்சுதை நிரப்பப்பட்ட ஒரு கொள்கலனில் அவரின் உடல் கண்டெடுக்கப்பட்டது.  
20 நவம்பர் 2017-இல், அந்தோணி கெவின் மொரைஸ் கொலையில் ஆறு பேர் குற்றம் சாட்டப்பட்டனர்.
# அந்தோணி கெவின் மொரைஸ்

## இறப்பு

### விசாரணை

தொடக்கக்கட்ட விசாரணையில் ஏழு நபர்கள் மீது குற்றம் சாட்டப்பட்டது. இருப்பினும், அந்த எழு நபர்களில் ஜி. குணசேகரன் என்பவர் மீதான குற்றச்சாட்டை அரசுத் தரப்பு மீட்டுக் கொண்டது. 2016-இல் அவர் விடுவிக்கப்பட்டார். இந்த வழக்கில் இருவர் குணசேகரன் எனும் பெயரைக் கொண்டு இருந்தனர். ஒருவர் ஜி. குணசேகரன்; மற்றவர் டாக்டர் ஆர். குணசேகரன்.  
செப்டம்பர் 15, 2015 அன்று; கைது செய்யப்பட்ட நாள் முதல் ஜி. குணசேகரனுக்கு இரண்டு ஆண்டுகள் சிறைத் தண்டனையை அமர்வு நீதிமன்றம் விதித்தது. கெவின் மொரைஸின் உடலை மறைத்த குற்றம், இறந்தவர் வாகனத்தின் போக்குவரத்து பதிவெண் அட்டையை அப்புறப் படுத்திய குற்றம்; ஆகிய இரு குற்றங்களை ஒப்புக்கொண்டார்.
# அந்தோணி கெவின் மொரைஸ்

## இறப்பு

### தூக்குத் தண்டனை

ஏற்கனவே டாக்டர் ஆர். குணசேகரனுக்கு எதிரான ஓர் ஊழல் வழக்கில், அரசு தரப்பு வழக்குரைஞராக கெவின் மொராயிஸ் இருந்ததால், பழிவாங்கும் நோக்கத்தில் கெவின் மொராயிஸ் கொலை செய்யப்பட்டார் என்று அரசுத் தரப்பு தன் வாதத்தை முன்வைத்தது.  
10 சூலை 2020 அன்று, 4 ஆண்டு நீதிமன்ற வழக்கிற்குப் பிறகு, உயர் நீதிமன்றம் ஆறு குற்றவாளிகளுக்கும் மரண தண்டனை விதித்து, தூக்கு தண்டனை வழங்கியது. ஏனெனில், 1MDB நிறுவனம் தொடர்பான விசாரணையில், கைது செய்யச் சொல்லும் கட்டளையாளராக கெவின் மொராயிஸ், இருந்தார்.  
அத்துடன் கெவின் மொராயிஸின் தம்பி சார்லஸ் சுரேஷ் மொரைஸ், அதிகாரத்தில் இருப்பவர்களைப் பற்றி கெவின் மொராயிஸ் அதிகம் அறிந்திருந்ததால் தன் சகோதரர் கொல்லப்பட்டு இருக்கலாம் என்று கூறினார்.
# அந்தோணி கெவின் மொரைஸ்

## கடத்தல்

தி சைனா பிரஸ் *(China Press)* எனும் மலேசிய சீன செய்தித்தாள், கெவின் மொரைஸ், டூத்தா மாஸ் ராயா சாலையில் *(Jalan Dutamas Raya)* உள்ள அவரின் வீட்டில் இருந்து ஒரு கிலோமீட்டர் தொலைவில் கடத்தப் பட்டதாக செய்தி வெளியிட்டது. செப்டம்பர் 4 ஆம் தேதி, கெவின் மொரைஸ், புத்ராஜெயாவிற்கு வேலைக்குச் சென்றபோது, நான்கு கடத்தல்காரர்கள் வேண்டுமென்றே கெவின் மொரைஸின் காரை மோதி உள்ளார்கள்.  
கெவின் மொரைஸ் தன் வாகனத்தின் நிலையைச் சரிபார்க்க காரில் இருந்து இறங்கிய போது, கடத்தல்காரர்கள் அவரைக் கடத்தினார்கள். இந்த விருது இறப்பிற்குப் பின்னர் வழங்கப்பட்ட விருதாகும்.
# அந்தோணி கெவின் மொரைஸ்

## கடத்தல்

### பன்னாட்டு ஊழல் எதிர்ப்பு விருது

மலேசிய ஊழல் தடுப்பு கல்வி நிலையத்தில் *(Malaysian Anti Corruption Academy),* "கெவின் மொரைஸ் மூட் கோர்ட்" (*Kevin Morais Moot Court)* என்று பெயரிடப்பட்ட ஒரு வாதாடு மன்றம் உருவாக்கப்பட்டு உள்ளது. அது அவரின் மரணத்திற்குப் பிறகு மலேசிய ஊழல் தடுப்பு ஆணையம் அவருக்குச் செய்த சிறப்புகளில் ஒன்றாகும்.  
2020-ஆம் ஆண்டில், பெர்தானா பன்னாட்டு ஊழல் எதிர்ப்பு நிதியத்தின் *(Perdana International Anti-Corruption Champion Fund)* 2020-ஆம் ஆண்டின் பன்னாட்டு ஊழல் எதிர்ப்பு விருது *(International Anti-Corruption Award 2020)* பெற்ற இரண்டு பெறுநர்களில் ஒருவராக மொரைஸ் தேர்வு பெற்றார்.
# அந்தோணி கெவின் மொரைஸ்

## விருதுகள்

-
- - Order of the Defender of the Realm (**KMN**) (2009)
- - Order of Meritorious Service (**PJN**) – **Datuk** (2016 – இறப்பிற்குப் பின்)
-
- - Order of the Perak State Crown (**DPMP**) – **Dato** (2015 – இறப்பிற்குப் பின்)
# நல்லாடை அக்னீசுவரர் கோயில்

**அக்னீசுவரர் கோயில்** என்பது இந்தியாவின் தமிழ்நாடு மாநிலத்தில் மயிலாடுதுறை மாவட்டத்தின் நல்லாடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் பரணி நட்சத்திரத்தில் பிறந்தவர்களுக்கு, பரிகாரத் தலமாக விளங்குகிறது. இக்கோயிலின் மூலவர் அக்னீசுவரர் மற்றும் தாயார் சுந்தரநாயகி ஆவர். இக்கோயில் சுமார் 900 வருடங்கள் பழமையானது ஆகும்.
# நல்லாடை அக்னீசுவரர் கோயில்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு மயிலாடுதுறை மாவட்டத்தில் அமைந்துள்ளது.
# நல்லாடை அக்னீசுவரர் கோயில்

## புதுப்பித்தல்

900 வருடங்களுக்கு முன்பு இரண்டாம் இராஜராஜ சோழன் காலத்தில் இக்கோயில் புதுப்பிக்கப்பட்டது. இக்கோயிலில் கும்பாபிசேகம் 2023 மே மாதம் நடைபெற்றது.
# நல்லாடை அக்னீசுவரர் கோயில்

## பராமரிப்பு

தமிழ்நாடு அரசின் இந்து சமய அறநிலையத் துறை பராமரிப்பு பெற்று அதன் கட்டுப்பாட்டின் கீழ் இக்கோயில் இயங்குகிறது.
# நல்லாடை அக்னீசுவரர் கோயில்

## இதர தெய்வங்கள்

விட்டுணு, மகாலட்சுமி, கைலாசநாதர், தட்சிணாமூர்த்தி, புவனேசுவரி, சண்டிகேசுவரர், துர்க்கை, துவார விநாயகர், செல்வ விநாயகர், சோமாஸ்கந்தர், பாலமுருகன், கல்யாணி, சூரியன், சனி, வீரபத்திரர் மற்றும் பைரவர் ஆகியோர் இக்கோயிலில் வீற்றிருக்கும் மற்ற தெய்வங்கள் ஆவர்.
# சிறந்த பின்னணிப் பாடகருக்கான தமிழக அரசின் திரைப்பட விருது

**சிறந்த பின்னணிப் பாடகருக்கான தமிழ்நாடு அரசு திரைப்பட விருது** (*Tamil Nadu State Film Award for Best Male Playback Singer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களுக்கு பின்னணி பாடிய பாடகர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும். இந்த விருதை கே. ஜே. யேசுதாஸ் அதிக முறை (5) பெற்றுள்ளார்.
# சிறந்த பின்னணிப் பாடகருக்கான தமிழக அரசின் திரைப்பட விருது

## பட்டியல்

விருது வென்றவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.
| 2015 | கானா பாலா | 'வந்த கதை" | *வை ராஜா வை* |  |
| --- | --- | --- | --- | --- |
| - | 2014 | ஹரிசரண் | "வாங்க மக்கா வாங்க"  
"ஏய் மிஸ்டர் மைனர்!"  
"சண்டிக் குதிரை"  
"அல்லி அர்ஜுசா" | *காவியத் தலைவன்* |
| 2013 | எஸ். பி. பி. சரண் | "கண்கள் இரண்டால்" | *சுப்ரமணியபுரம்* |  |
| 2007 | ஸ்ரீநிவாஸ் | "கொஞ்ச நேரம்" | *சந்திரமுகி* |  |
| 2005 | ஸ்ரீராம் பார்த்தசாரதி | "சுட்டும் விழிச் சூடரே" | *கஜினி* |  |
| 2004 | ஹரிஹரன் | பல படங்கள் |  |  |
| 2003 | பி. உன்னிகிருஷ்ணன் | "சின்னச் சின்ன" | *ராமச்சந்திரா* |  |
| 2002 | உண்ணிமேனன் | "யாரிந்த தேவதை", "எங்கே அந்த வெண்ணிலா" | *உன்னை நினைத்து*, *வருஷமெல்லாம் வசந்தம்* |  |
| 2001 | பி. உன்னிகிருஷ்ணன் | "மின்சாரப் பூவே" | *படையப்பா* |  |
| 1998 | மலேசியா வாசுதேவன் | "என்னடி நீ" | *என் ஆச ராசாவே* |  |
| 1997 | கிருஷ்ணராஜ் | "தஞ்சாவூரு மண்ணு எடுத்து" | *பொற்காலம்* |  |
| 1996 | உண்ணிமேனன் | "மானாமதுர மாமரக் கிளையிலே" | *மின்சார கனவு* |  |
| 1995 | ஹரிஹரன் | "கொஞ்ச நாள் பொறு தலைவா" | *ஆசை* |  |
| 1994 | எஸ். பி. பாலசுப்பிரமணியம் | *ஜெய்ஹிந்த்* |  |  |
| 1993 | பி. ஜெயச்சந்திரன் | "கத்தாழங்காட்டு வழி" | *கிழக்குச் சீமையிலே* |  |
| 1992 | கே. ஜே. யேசுதாஸ் | "அம்மா என்றழைக்காத" | *மன்னன்* |  |
| 1991 | மனோ | பல திரைப்படங்களுக்காகப் பெற்றார். |  |  |
| 1990 | எஸ். பி. பாலசுப்பிரமணியம் | "மண்ணில் இந்த காதலன்றி" | *கேளடி கண்மணி* |  |
| 1989 | கே. ஜே. யேசுதாஸ் | *நியாயத் தராசு* |  |  |
| 1988 | கே. ஜே. யேசுதாஸ் | பல படங்கள் |  |  |
| 1987 | விருதுகள் வழங்கப்படவில்லை |  |  |  |
| 1986 | விருதுகள் வழங்கப்படவில்லை |  |  |  |
| 1985 | விருதுகள் வழங்கப்படவில்லை |  |  |  |
| 1984 | விருதுகள் வழங்கப்படவில்லை |  |  |  |
| 1983 | விருதுகள் வழங்கப்படவில்லை |  |  |  |
| 1982-83 | தீபன் சக்ரவர்த்தி | *காதல் ஓவியம்* |  |  |
| 1981-82 | கே. ஜே. யேசுதாஸ் | கண்ணே கலைமானே | *மூன்றாம் பிறை* |  |
| 1980-81 | எஸ். பி. பாலசுப்பிரமணியம் | *நிழல்கள்* |  |  |
| 1979-80 | டி. எம். சௌந்தரராஜன் | *திசை மாறிய பறவைகள்* |  |  |
| 1978-79 | மலேசியா வாசுதேவன் | *கிழக்கே போகும் ரயில்* |  |  |
| 1977-78 | கே. ஜே. யேசுதாஸ் | *அந்தமான் காதலி*, *மதுரையை மீட்ட சுந்தரபாண்டியன்* |  |  |
| 1970 | சீர்காழி கோவிந்தராஜன் | *திருமலை தென்குமரி* |  |  |
| 1969 | எஸ். பி. பாலசுப்பிரமணியம் | *அடிமைப் பெண்*, *சாந்தி நிலையம்* |  |  |
| 1968 | டி. எம். சௌந்தரராஜன் | *குடியிருந்த கோயில், லட்சுமி கல்யாணம்* | } |  |
# பினாங்கு நகராட்சி பூங்கா

**பினாங்கு நகராட்சி பூங்கா** (மலாய்: *Taman Bandaraya*; ஆங்கிலம்: *Penang City Park* அல்லது *(Youth Park)*; என்பது மலேசியாவின் பினாங்கு மாநிலத்தில் உள்ள ஜார்ஜ் டவுன் நகருக்குள் அமைந்துள்ள ஒரு நகர்ப்புற பூங்கா ஆகும்.  
பினாங்கு தாவரவியல் பூங்காவிற்கு அருகில் அமைந்துள்ள பினாங்கு நகராட்சி பூங்கா, 1972-ஆம் ஆண்டில் ஒரு பொழுதுபோக்கு பகுதியாகவும், நகரவாசிகளுக்கு பசுமையான இயற்கை வனமாகவும் திறக்கப்பட்டது..
# பினாங்கு நகராட்சி பூங்கா

## பொது

அதன் பெயருக்கு ஏற்ப, விளையாட்டு மைதானங்கள், ஸ்கேட்டிங் ரிங்க்ஸ், நீச்சல் குளங்கள், சுவரெழுத்து இடங்கள், மெல்லிய கற்பாதைகள் மற்றும் வெளிப்புற அரங்கங்கள் போன்ற பல்வேறு பொழுதுபோக்கு வசதிகளைக் கொண்டுள்ளது.  
இவை அனைத்தும் பொதுமக்களுக்குத் திறக்கப்பட்டுள்ளன. இந்த பூங்கா பினாங்கு தீவு மாநகராட்சியால் பராமரிக்கப்படுகிறது.
# பினாங்கு நகராட்சி பூங்கா

## வரலாறு

1970-ஆம் ஆண்டுக்ளில் பினாங்கு, ஜார்ஜ் டவுன் நகர்ப் பகுதிகளில் சிறார் குற்றங்கள் பெருகி வந்தன. பொழுதுபோக்கு பகுதிகள் இல்லாததால் குற்றச் செயல்கள் அதிகரிக்கலாம் என்று கணிக்கப்பட்டது. அந்த வேளையில் இளையோர் பூங்கா *(Youth Park)* அமைப்பதற்கான திட்டம் உருவானது.]  
அத்துடன், இப்போது சிட்டி பார்க் என்று அழைக்கப்படும் பகுதியில் கைவிடப்பட்ட 40 ஏக்கர் (16 எக்டேர்) கருங்கல் சுரங்கம் இருந்தது. 'இளைஞர் பூங்கா' அமைப்பதற்கான முன்மொழிவை அப்போதைய பினாங்கின் முதலமைச்சராக இருந்த லிம் சோங் யூ ஏற்றுக்கொண்டார். இந்தக் கருத்தை ஆராய்வதற்கு ஒரு குழு அமைக்கப்பட்டது; மற்றும் அந்த ஆண்டின் பிற்பகுதியில் ஓர் அடிக்கல் நாட்டு விழாவும் தொடங்கப்பட்டது.
# பினாங்கு நகராட்சி பூங்கா

## திறப்பு விழா

1969-ஆம் ஆண்டு கோலாலம்பூரில் நடந்த இனக் கலவரத்திற்குப் பிறகு, பினாங்கின் பன்முக கலாசார பாரம்பரியத்தை இந்த பூங்கா உள்ளடக்கியதாக இருக்க வேண்டும் என்று முடிவு செய்யப்பட்டது. அதற்காக, பினாங்கில் உள்ள பல்வேறு பள்ளிகள் மற்றும் இளைஞர்க் கழகங்களில் இருந்து தன்னார்வத் தொண்டர்கள் அடிக்கல் நாட்டு நிகழ்வுக்கு வரவழைக்கப்பட்டனர்.  
அந்தக் கட்டத்தில் இளையோர் பூங்கா என அறியப்பட்ட பினாங்கு நகராட்சி பூங்கா, 1972-ஆம் ஆண்டு அப்போதைய பினாங்கு ஆளுநர் சையத் அசன் பராக்பாவால் அதிகாரப்பூர்வமாகத் திறக்கப்பட்டது.
# பார்மேர் மக்களவைத் தொகுதி

**பார்மேர் மக்களவைத் தொகுதி** (*Barmer Lok Sabha constituency*) என்பது இந்தியாவின் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும். இது 71,601 சதுர கிலோமீட்டர் பரப்பளவை உள்ளடக்கிய இரண்டாவது பெரிய நாடாளுமன்றத் தொகுதியாகும். இது பெல்ஜியத்தின் இரு மடங்கு பரப்பளவைக் கொண்டுள்ளது. இந்தியாவின் மூன்றாவது மற்றும் ஐந்தாவது பெரிய மாவட்டங்களான ஜெய்சால்மர் மற்றும் பார்மேர் ஆகிய இரண்டும் இந்த மக்களவைத் தொகுதியின் கீழ் வருகின்றன.  
முன்னாள் பாதுகாப்பு அமைச்சர் ஜஸ்வந்த் சிங் 2014ஆம் ஆண்டில் பாஜகவின் கிளர்ச்சி வேட்பாளராக இந்தத் தொகுதியில் போட்டியிட்டார். இவரது மகன் மன்வேந்திர சிங் இங்குச் சில முறை போட்டியிட்டுள்ளார்.
# பார்மேர் மக்களவைத் தொகுதி

## சட்டமன்றத் தொகுதிகள்

தற்போது, பார்மேர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:
| 132 | ஜெய்சால்மர் | ஜெய்சால்மர் | சோட்டு சிங் பாட்டி | பாஜக | இந்தியா |
| --- | --- | --- | --- | --- | --- |
| 134 | சியோ | பார்மேர் | ரவீந்திர சிங் பாட்டி | இந்தியா | இந்தியா |
| 135 | பார்மேர் | பிரியங்கா சவுத்ரி | இந்தியா | ஐஎன்சி |  |
| 136 | பேட்டு | ஹரிஷ் சவுத்ரி | ஐஎன்சி | ஐஎன்சி |  |
| 137 | பச்பத்ரா | அருண் சவுத்ரி | பாஜக | இந்தியா |  |
| 138 | சிவனா | ஹமீர் சிங் பயல் | பாஜக | இந்தியா |  |
| 139 | குதா மலானி | கே. கே. பிஷ்னோய் | பாஜக | ஐஎன்சி |  |
| 140 | சோஹ்தன் (ப.இ.) | ஆதுராம் மேக்வால் | பாஜக | ஐஎன்சி | } |
# பார்மேர் மக்களவைத் தொகுதி

## மக்களவை உறுப்பினர்கள்

| 1952 | பவானி சிங் | சுயேச்சை |
| --- | --- | --- |
| 1957 | ரகுநாத் சிங் பகதூர் |  |
| 1962 | டான் சிங் | அகில பாரதிய இமார ராஜ்ய பரிசத் |
| 1967 | அம்ரித் நஹதா | இந்திய தேசிய காங்கிரசு |
| 1971 |  |  |
| 1977 | டான் சிங் | ஜனதா கட்சி |
| 1980 | விர்தி சந்த் ஜெயின் | இந்திய தேசிய காங்கிரசு (ஐ.) |
| 1984 | இந்திய தேசிய காங்கிரசு |  |
| 1989 | கல்யாண் சிங் கல்வி | ஜனதா தளம் |
| 1991 | ராம் நிவாஸ் மிர்தா | இந்திய தேசிய காங்கிரசு |
| 1996 | சோனா ராம் |  |
| 1998 |  |  |
| 1999 |  |  |
| 2004 | மன்வேந்திர சிங் ஜஸோல் | பாரதிய ஜனதா கட்சி |
| 2009 | ஹரிஷ் சவுத்ரி | இந்திய தேசிய காங்கிரசு |
| 2014 | சோனா ராம் | பாரதிய ஜனதா கட்சி |
| 2019 | கைலாஷ் சௌத்ரி |  |
| 2024 | உமேதா ராம் பெனிவால் | இந்திய தேசிய காங்கிரசு |
# உமேதா ராம் பெனிவால்

**உமேதா ராம் பெனிவால்** (*Ummeda Ram Beniwal*; பிறப்பு சூலை 15,1977) இராசத்தானின் பார்மேரைச் சேர்ந்த இந்திய அரசியல்வாதி ஆவார். இவர் 2024இல் பார்மேர் மக்களவைத் தொகுதியிலிருந்து இந்திய நாடாளுமன்ற கீழவையான மக்களவைக்கு உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினர் ஆவார்.
# உமேதா ராம் பெனிவால்

## அரசியல் வாழ்க்கை

பெனிவால் 2024 வரை இராச்டிரிய லோக்தந்த்ரிக் கட்சியின் உறுப்பினராக இருந்தார். பின்னர் 2024 மார்ச் 16 அன்று ஜெய்ப்பூரில் இந்திய தேசிய காங்கிரசில் சேர்ந்தார். 2024 இந்திய பொதுத் தேர்தலில் இவர் காங்கிரசு கட்சி சார்பில் பார்மேர் மக்களவைத் தொகுதியிலிருந்து 18ஆவது மக்களவை உறுப்பினராக ஆனார்.
# அலுமினியம் இண்டியம் ஆண்டிமோணைடு

**அலுமினியம் இண்டியம் ஆண்டிமோணைடு** (*Aluminium indium antimonide*) என்பது AlInSb என்ற மூலக்கூற்று வாய்ப்பாடு கொண்ட ஒரு முத்தனிம III-V குறைக்கடத்தி சேர்மமாகும். இண்டியம் அலுமினியம் ஆண்டிமோணைடு என்ற பெயராலும் இச்சேர்மம் அறியப்படுகிறது. அலுமினியம் ஆண்டிமோணைடு மற்றும் இண்டியம் ஆண்டிமோணைடு ஆகியவை சேர்ந்து உருவாகும் உலோகக் கலவையாகவும் இது கருதப்படுகிறது. இந்த உலோகக் கலவை அலுமினியம் மற்றும் இண்டியம் இடையே எந்த விகிதத்தையும் கொண்டிருக்கலாம். AlInSb பொதுவாக கலப்புலோகக் கலவையை குறிக்கிறது.
# அலுமினியம் இண்டியம் ஆண்டிமோணைடு

## தயாரிப்பு

AlInSb படலங்கள் புறமூலக்கூற்று கற்றை படிதல் மற்றும் உலோகக் கரிம இரசாயன நீராவி படிவு மூலம் தயாரிக்கப்படுகிறது. காலியம் ஆர்சனைடு மற்றும் காலியம் ஆண்டிமோணைடு அடி மூலக்கூறுகளில் இவை வளர்க்கப்படுகின்றன. பொதுவாக இது மற்ற III-V சேர்மங்களுடன் அடுக்கு பல்லினக்கட்டமைப்புகளில் இணைக்கப்படுகிறது.
# அலுமினியம் இண்டியம் ஆண்டிமோணைடு

## மின்னணுப் பண்புகள்

அலுமினியம் இண்டியம் ஆண்டிமோணைடு உலோகக் கலவைகளில் தூய நிலை AlSb கலவையின் அணிக்கோவை மாறிலியும் ஆற்றல் இடைவெளியும் முறையே a = 0.614 நானோமீட்டர், Eg = 1.62 எலக்ட்ரான் வோல்ட்டு ஆகும். InSb கலவையின் அணிக்கோவை மாறிலியும் ஆற்றல் இடைவெளியும் முறையே a = 0.648 நானோமீட்டர், Eg = 0.17 எலக்ட்ரான் வோல்ட்டு ஆகும்.
# அலுமினியம் இண்டியம் ஆண்டிமோணைடு

## பயன்பாடுகள்

InSb குவாண்டம் கிணறுகள் மற்றும் InSb-அடிப்படையிலான சாதனங்களில் தடுப்புப் பொருளாகவும், இடப்பெயர்வு வடிகட்டியாகவும் அலுமினியம் இண்டியம் ஆண்டிமோணைடு பயன்படுத்தப்படுகிறது.  
அலுமினியம் இண்டியம் ஆண்டிமோணைடு கலப்புலோகமானது ஒளி உமிழ் இருமுனையங்களிலும் ஒளி இருமுனையங்களிலும் செயலில் உள்ள பகுதியாகப் பயன்படுத்தப்பட்டு, நடு அகச்சிவப்பு அலைநீளங்களில் ஒளியை உருவாக்கவும் கண்டறியவும் பயன்படுகிறது. இந்த சாதனங்களை 3.3 μm செயல்திறன் அளவுக்கு மேம்படுத்த இயலும். இந்த செயால்திறன் அளவு மீத்தேன் வாயு உணர்திறனுக்கான ஆர்வத்தின் அலைநீளமாகும்.
# மலேசிய தலைமை வழக்குரைஞர்

**மலேசிய தலைமை வழக்குரைஞர்** அல்லது **அட்டர்னி ஜெனரல்** (ஆங்கிலம்: *Attorney General of Malaysia* (**AG**); மலாய்: *Peguam Negara Malaysia*; சீனம்: 马来西亚总检察长) என்பவர் மலேசிய அரசாங்கத்தின் முதன்மைச் சட்ட அறிவுரைஞர்; மற்றும் அரசு வழக்கறிஞரும் ஆவார்.  
நாட்டிலேயே மிக உயர்ந்த தரவரிசையில் உள்ள ஓர் அரசு வழக்குரைஞர் என அறியப்படும் அவர் அரசு வழக்குரைஞர் *(Public Prosecutor)* என்றும் அழைக்கப்படுகிறார். அவரின் வழக்கு தொடர்பான சிறப்புரிமைகள் மலேசிய அரசியலமைப்பின் பிரிவு 145(3)-இல் *(Article 145(3) of the Federal Constitution)* உள்ளன.
# மலேசிய தலைமை வழக்குரைஞர்

## பொது

மலேசியாவின் 8-ஆவது மலேசிய தலைமை வழக்குரைஞர் தோமி தாமஸ் *(Tommy Thomas),* 1963-இல் மலேசியா உருவான பிறகு, அந்தப் பதவியை வகிக்கும் முதல் மலாய் மற்றும் முசுலிம் அல்லாத மலேசிய தலைமை வழக்குரைஞர் ஆவார்.
# மலேசிய தலைமை வழக்குரைஞர்

## மலேசிய தலைமை வழக்குரைஞர் பட்டியல்

### மலாயா ஒன்றியம்

| பதவியேற்பு | பதவி விடுதல் | பதவி காலம் |  |  |  |
| --- | --- | --- | --- | --- | --- |
| 1. | கென்னத் ஓ கொனோர் | 1946 | 1948 | 2 ஆண்டுகள் | } |
# மலேசிய தலைமை வழக்குரைஞர்

## மலேசிய தலைமை வழக்குரைஞர் பட்டியல்

### மலாயா கூட்டாட்சி

| பதவியேற்பு | பதவி விடுதல் | பதவி காலம் |  |  |  |
| --- | --- | --- | --- | --- | --- |
| - | இ.பி.எஸ். பெல் <small>(இடைக்காலம்)</small> | 1948 | 1948 |  |  |
| 1. | இசுடாபோர்ட் பாஸ்டர் சுட்டன் | 1948 | 1950 | 2 ஆண்டுகள் |  |
| 2. | மைக்கேல் ஜோசப் கோகன் | 1950 | 1955 | 5 ஆண்டுகள் |  |
| 3. | தாமஸ் வெர்னர் அலெக்சாண்டர் பிராடி | 1955 | 1959 | 4 ஆண்டுகள் |  |
| 4. | சிசில் மஜெல்லா செரிடன் | 1959 | 1963 | 4 ஆண்டுகள் | } |
# மலேசிய தலைமை வழக்குரைஞர்

## மலேசிய தலைமை வழக்குரைஞர் பட்டியல்

### மலேசியா

| பதவியேற்பு | பதவி விடுதல் | பதவி காலம் |  |  |
| --- | --- | --- | --- | --- |
| 1. | அப்துல் காதிர் யூசுப் | 1963 | 1977 | 14 ஆண்டுகள் |
| 2. | அம்சா அபு சமா | 1977 | 1980 | 3 ஆண்டுகள் |
| 3. | அபு தாலிப் உத்மான் | 1980 | 1993 | 13 ஆண்டுகள் |
| 4. | மொக்தார் அப்துல்லா | 1994 | 2000 | 6 ஆண்டுகள் |
| 5. | ஐனும் முகமது சைத் | சனவரி 2001 | டிசம்பர் 2001 |  |
| 6. | அப்துல் கனி பட்டேல் | 1 சனவரி 2002 | 27 சூலை 2015 |  |
| 7. | முகமட் அபான்டி அலி | 27 சூலை 2015 | 4 சூன் 2018 |  |
| – | நோர் பைசா அத்தெக் <small>(இடைக்காலம்)</small> | 2018 | 2018 |  |
| 8. | டான் ஸ்ரீ
தோமி தாமஸ் | 4 சூன் 2018 | 28 பிப்ரவரி 2020 |  |
| – | நோர் பைசா அத்தெக் <small>(இடைக்காலம்)</small> | 3 மார்ச் 2020 | 6 மார்ச் 2020 |  |
| 9. | டான் ஸ்ரீ
இட்ருஸ் அருண் | 6 மார்ச் 2020 | 6 செப்டெம்பர் 2023 |  |
| 10. | டத்தோ
அகமட் தெரிருடின் முகமட் சாலே | 6 செப்டெம்பர் 2023 | பதவியில் | } |
# கஞ்சாநகரம் காத்ர சுந்தரேசுவரர் கோயில்

**காத்ர சுந்தரேசுவரர் கோயில்** என்பது இந்தியாவின் தமிழ்நாடு மாநிலத்தில் மயிலாடுதுறை மாவட்டத்தின் (முன்னர் நாகப்பட்டினம் மாவட்டம்) கஞ்சாநகரம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் 'கார்த்திகா சுந்தரேசுவரர் கோயில்' என்றும் அழைக்கப்படுகிறது. அறுபத்து மூன்று நாயன்மார்களில் ஒருவரான மானக்கஞ்சாற நாயனார் பிறந்து முக்தி அடைந்த திருத்தலமாக இத்தலம் விளங்குகிறது.
# கஞ்சாநகரம் காத்ர சுந்தரேசுவரர் கோயில்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, மயிலாடுதுறை மாவட்டத்தில் இக்கோயில் அமைந்துள்ளது.
# கஞ்சாநகரம் காத்ர சுந்தரேசுவரர் கோயில்

## முக்கியத்துவம்

கார்த்திகை நட்சத்திரத்தில் பிறந்தவர்கள் அவர்களது தோசம் நீங்க இக்கோயிலில் வழிபட்டு பரிகாரம் செய்து கொள்ளும் தலமாக இக்கோயில் குறிப்பிடப்படுகிறது.
# கஞ்சாநகரம் காத்ர சுந்தரேசுவரர் கோயில்

## இதர தெய்வங்கள்

துர்க்கை, சண்டிகேசுவரர், பிரம்மா, மேதா தட்சிணாமூர்த்தி, நர்த்தன விநாயகர், செல்வ விநாயகர், சுப்பிரமணியர், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.  
இக்கோயிலின் மூலஸ்தான விமானத்தின் மேல் சட்டநாதர் தனி சன்னதியில் வீற்றிருக்கிறார்.
# இல்கான் ஓமர்

**இல்கான் அப்துல்லாகி ஓமர்** (*Ilhan Abdullahi Omar*) (பிறப்பு அக்டோபர் 4, 1982) ஒரு அமெரிக்க அரசியல்வாதி ஆவார். 2019 முதல் மினசோட்டாவின் 5வது காங்கிரசு மாவட்டத்தின் பிரதிநிதி ஆவார். இவர் சனநாயகக் கட்சியின் உறுப்பினர் ஆவார்.
# இல்கான் ஓமர்

## ஆரம்பகால வாழ்க்கை மற்றும் கல்வி

ஓமர் சோமாலியாவின் தலைநகரான முக்தீசூவில் அக்டோபர் 4, 1982 இல் பிறந்தார். வடக்கு டகோட்டா மாநிலப் பல்கலைகழகத்தில் இளங்கலைப் பட்டம் பெற்றார்.
# மைக்ரிசாலசு நூடிசு

**மைக்ரிசாலசு நூடிசு** (*Micrixalus nudis*) என்பது *மைக்ரிக்கலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும்.இது வாழிட இழப்பால் அச்சுறுத்தப்படுகிறது.
# மைக்ரிசாலசு சாய்ரந்திரி

**மைக்ரிசாலசு சாய்ராந்திரி** (*Micrixalus sairandhri*) என்பது *மைக்ரிசாலிடே* குடும்பத்தைச் சேர்ந்த ஒரு தவளை சிற்றினம் ஆகும்.இது இந்தியாவில் மட்டுமே காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும்.
# மைக்ரிசாலசு காட்கிலி

**மைக்ரிசாலசு காட்கிலி** (*Micrixalus gadgili*) என்பது *மைக்ரிக்கலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்குத் தொடர்ச்சி மலைகளில் தென்பகுதிகளில் மட்டுமே காணப்படும் அகணிய உயிரி.  
இதன் இயற்கையான வாழிடங்கள் வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.
# 23 செப்டம்பர் 2024 லெபனான் வான்வழித் தாக்குதல்கள்

23 செப்டம்பர் 2024 அன்று இஸ்ரேல் லெபனானில் உள்ள ஹிஸ்புல்லா நிலைகளைக் குறிவைத்து நூற்றுக்கும் மேற்பட்ட வான்வழித் தாக்குதல்களை நிகழ்த்தியது. இத்திட்டமிட்ட தாக்குதல் நடவடிக்கைக்கு *ஆபரேசன் ஆரோஸ் ஆன் தி நார்த்* என்று பெயரிடப்பட்டது. இசுரேல் பாதுகாப்புப் படை (The Israel Defense Force) தாங்கள் 1,600 ஹிஸ்புல்லா நிலைகளைக் குறிவைத்ததாகவும் சீர்வோக ஏவுகணைகள், நீண்ட தூர மற்றும் குறுகிய தூர ஏவுகணைகள் சேமித்து வைக்கப்பட்டிருந்த இடங்கள் மற்றும் தாக்குதலுக்குப் பயன்படுத்தப்படும் ஆளில்லா விமானங்கள் ஆகியவை அழிக்கப்பட்டதாகவும் அறிவித்தது. லெபனானின் அறிக்கைப்படி 492 பேர் இறந்துள்ளதாகவும் 1645 பேர் காயமடைந்துள்ளதாகவும் தெரிவிக்கப்பட்டது.  
இசுரேலியப் படைகள் லெபனானில் வாழ்கின்ற பொதுமக்களிடம் ஹிஸ்புல்லா இயக்கம் ஆயுதங்களைப் பாதுகாத்து வைத்திருக்கும் இடங்களிலிருந்து நகர்ந்து விட எச்சரித்தது. இசுரேலிய பிரதமர் பெஞ்சமின் நெத்தனியாகு லெபனான் மக்களிடம், "இசுரேலின் போரானது உங்களுடன் நடத்தப்படுவது அல்ல, அது ஹிஸ்புல்லா அமைப்புடனானது" என்று கூறியிருப்பதோடு, ஹிஸ்புல்லா இயக்கமானது அப்பாவி குடிமக்களை மனிதக் கேடயங்களாகப் பயன்படுத்தி வருவதாகக் குற்றஞ்சாட்டினார். அவர் லெபனானின் தெற்குப் பகுதியில் உள்ள மக்களை இந்நடவடிக்கை முடியும் வரை இப்பகுதியை விட்டுக் காலி செய்து விலகிச் செல்லுமாறு கேட்டுக் கொண்டார். குறிப்பிட்ட நடவடிக்கை முடிந்த பிறகு அவர்கள் தங்கள் இருப்பிடத்திற்குத் திரும்பிக் கொள்ளலாம் என்றும் வாக்குறுதி அளித்தார். ரத்வான் படையின் தளபதி இப்ராகிம் அக்கில் தாக்குதல் போன்றவையும் அவர்களின் பின்னடைவைக் குறிக்கிறது.இதற்குப் பதிலளிக்கும் விதமாக ஈரானியத் தொடர்புடைய குழுவானது பன்னிரண்டுகளின் கணக்கில் ஏவுகலன்களை இசுரேலுக்குள் அனுப்பின. இதன் காரணமாக நாசரேத்து மற்றும் ஜெசுரீல் பள்ளத்தாக்கில் வாழும் சமூகத்தினருக்குப் பாதிப்பு ஏற்பட்டது.
# 23 செப்டம்பர் 2024 லெபனான் வான்வழித் தாக்குதல்கள்

## பின்னணி

ஹமாசின் அக்டோபர் 7 தாக்குதலுக்குப் பிறகான ஒரு நாளில், சினமூட்டப்படாத ஹிஸ்புல்லா, இந்தத் தகராற்றில் வடக்கு இசுரேலிய நகரங்கள் மற்றும் இதர நிலைகளின் மீது தாக்குதல் நடத்தியதன் மூலம் ஹமாசிற்கு ஆதரவாக இணைந்து கொண்டது. அதிலிருந்து, ஹிஸ்புல்லா மற்றும் இசுரேல் இரு நாடுகளும் எல்லை தாண்டிய இராணுவ நடவடிக்கைகளில் ஈடுபட்டு இசுரேல் மற்றும் லெபனானில் உள்ள சமூகத்தினரை இடம் பெயரச் செய்தன. மேலும், எல்லையின் பகுதிகள் யாவிலும் பல்வேறு முக்கியமான கட்டிடங்கள் மற்றும் நிலப்பரப்புகளில் குறிப்பிடத்தக்க சேதங்களையும் ஏற்படுத்தின.  
செப்டம்பர் 17 மற்றும் 18 ஆம் நாள்களில் ஆயிரக்கணக்கான தொலையழைப்பிகள் மற்றும் சிறுசேணி அல்லது நடைபேசிகள் போன்றவை தொடர்ச்சியாக வெடிக்கச் செய்யப்பட்டு பாதிப்புகள் நிகழ்ந்தன. இந்தத் தாக்குதல்கள் 42 பேர் உயிரிழக்கக் காரணமாக இருந்ததுடன் 3,500 பேர் (லெபனான் குடிமக்கள் மற்றும் ஹிஸ்புல்லா அமைப்பினர்) காயமுறவும் காரணமாய் அமைந்தது. பலர் இத்தாக்குதலுக்குப் பின்னணியில் இசுரேல் இருக்கக்கூடும் என கருத்து தெரிவித்தனர். இருப்பினும் இசுரேலிய அலுவலர்கள் இந்நிகழ்வில் தாங்கள் ஈடுபடவில்லையெனக் கூறி வருகிறார்கள். ஹிஸ்புல்லா அமைப்பினர் இதை ஒரு போர்ப் பிரகடனமாகக் கருதிக்கொண்டு சில நாள்களுக்குப் பிறகு ஒரு ஏவூர்தித் தாக்குதலை வடக்கு இசுரேல் மீது நடத்தினர். 2024 செப்டம்பர் 20 அன்று ஹிஸ்புல்லா அமைப்பின் சிறப்பு நடவடிக்கை அலகான ரெத்வான் அமைப்பின் தலைவரும் 1980களில் நடந்த ஒரு உயரளவு தீவிரவாதத் தாக்குதலை நடத்தியவருமான இப்ராகிம் அக்கில், பெய்ரூத்தில் நடந்த இசுரேலியத் தாக்குதலில் அவருடனிருந்த மூத்த தளபதிகளுடன் கொல்லப்பட்டார்.  
வான்வழித் தாக்குதல்களை நடத்துவதற்கு முன்பாக இசுரேல் லெபனானில் உள்ள பொதுமக்களை அவ்விடத்தை விட்டு வெளியேற எச்சரிக்கை விடுத்தது.
# 23 செப்டம்பர் 2024 லெபனான் வான்வழித் தாக்குதல்கள்

## வான்வழித் தாக்குதல்கள்

### லெபனான்

இசுரேலிய பாதுகாப்புப் படைகள் (IDF) தாங்கள் தெற்கு லெபனான் மற்றும் பெக்கா பள்ளத்தாக்கில் உள்ள 1,300 ஹிஸ்புல்லா இராணுவத் தளங்களைத் தாக்கியதாகக் கூறுகிறது. ஒரு வான்வழித் தாக்குதலானது பெய்ரூத்தின் வடக்கே பைப்லோஸிற்குத் தொலைவிலுள்ள பகுதியில் நிகழ்ந்தது. முதல் வான்வழித்தாக்குதல்கள் சரியாக கிழக்கு ஐரோப்பிய நேரம் 06.30 மணியளவில் நடந்தது. இத்தாக்குதலில் மருத்துவமனைகள் மற்றும் அவசர ஊர்திச் சேவை வாகனங்கள் தாக்கப்பட்டதாக லெபனான் சுகாதாரத் துறை அமைச்சர் ஃபிராசு அபியாத் தெரிவித்தார்.  
பெய்ரூத்திற்கு அருகாமையில் உள்ள பெய்ர் அல்-அபேத்தில் மூன்று ஏவுகணைகள் தாக்கியதில் 6 பேர் கொல்லப்பட்டனர். இசுரேலிய அலுவலர்கள் தெரிவித்த கருத்துகளின் அடிப்படையில் இந்த வான்வழித் தாக்குதல் ஹிஸ்புல்லாவின் தெற்கு முகாமின் தளபதியாக விளங்கும் அலி கராக்கியைக் குறிவைத்து மேற்கொள்ளப்பட்டதாக அறியப்பட்டது. ஆனால், ஹிஸ்புல்லா அமைப்பினர் அவர் இத்தாக்குதலிலிருந்து தப்பியுள்ளதாகக் கூறினர்.  
இசுரேலின் அறிக்கையின்படி மேற்கு பெக்கா பள்ளத்தாக்கில் உள்ள காலியா பகுதியில் ஐந்து தாக்குதல்களை நடத்தியுள்ளதாகக் கூறியது. இவற்றில் ஒன்று குடியிருப்புப் பகுதியில் உள்ள ஒரு வீட்டினைத் தாக்கி ஒரு தந்தை மற்றும் மகளைக் கொன்றுள்ளதாகவும் தெரிந்தது.  
ஹிஸ்புல்லா அமைப்பினர் இசுரேலின் மீது மொத்தமாக 150 ஏவூர்திகளைச் செலுத்தியது. இவை மேற்குக் கரை, கோலான் மேட்டு நிலம், ஆகியவற்றில் 5 பேரை காயப்படுத்தியது. மேலும், இந்த அமைப்பானது முதலில் 35 ஏவூர்திகளை வடக்கு இசுரேலில் காணப்படும் இசுரேலிய பாதுகாப்புப் படையின் இராணுவத் தளவாடங்கள் இருந்த பகுதியின் மீது செலுத்தியது. கீழ் கலிலியில் உள்ள ஒருவரை இது இலேசாகக் காயப்படுத்தியது. பின்னர் இது 80 ஏவுகணைகளை, மேற்குக் கரைப் பகுதியில் காணப்படும் பல்வேறு அமைவிடங்களைக் குறிவைத்துச செலுத்தியது.
# 23 செப்டம்பர் 2024 லெபனான் வான்வழித் தாக்குதல்கள்

## இறப்புகள் மற்றும் இழப்புகள்

இத்தாக்குதல்களில் குறைந்தது 492 பேர் கொல்லப்பட்டிருக்கலாம் என்றும் 1,600 பேர் காயமுற்றிருக்கலாம் என்றும் லெபனான் சுகாதாரத் துறை அறிவித்தது. லெபனான் சுகாதாரத் துறை 35 குழந்தைகள், 58 பெண்கள் மற்றும் பல்வேறு மருத்துவப் பணியாளர்களும் கொல்லப்பட்டுள்ளதாகத் தெரிவித்தது. ஆனால், இறந்தோரில் இராணுவத்தைச் சேர்ந்தோர் எத்தனை பேர் என்பதைத் தெரிவிக்கவில்லை. லெபனீசு பல்கலைக்கழகம் ஒரு தாக்குதலில் தங்கள் பல்கலையைச் சேர்ந்த இரண்டு மாணவர்கள் கொல்லப்பட்டுள்ளதாகத் தெரிவித்தது. 1975–1990 லெபனான் உள்நாட்டுப் போரின் முடிவிற்குப் பிறகு நடந்த மிக மோசமான தாக்குதல் இதுவேயாகும்.  
அலி அபுரியா மற்றும் முகமது சலே ஆகிய இரண்டு மூத்த ஹிஸ்புல்லா தளபதிகள் இந்த வான்வழித் தாக்குதல்களில் கொல்லப்பட்டனர். மகமூத் அல் நதீர், ஹமாஸ் அல் காசம் பிரிகேடுகளின் களத் தளபதியும் தெற்கு லெபனான் பகுதியில் கொல்லப்பட்டார்.
# 23 செப்டம்பர் 2024 லெபனான் வான்வழித் தாக்குதல்கள்

## எதிர்வினைகள்

இந்த வான்வழித் தாக்குதல்களைத் தொடர்ந்து, இசுரேலிய பிரதமர் பெஞ்சமின் நெத்தனியாகு ஐக்கிய நாடுகள் பொதுச் சபையின் 79வது அமர்வுக் கூட்டத்திற்காக நியூயார்க்கிற்குச் செல்லவிருந்த ஒரு பயணத்தை ஒத்தி வைத்தார். பின்னர் அவர் நாடு பாதுகாப்புச் சமநிலையற்று இருந்த காரணத்தால் அதைச் சமநிலைப் படுத்தும் மாற்றத்தை மேற்கொண்டிருப்பதாகவும் தெரிவித்தார். ஒரு இஸ்ரேலிய அதிகாரி பின்னர் சிஎன்என் செய்தி நிறுவனத்திற்கு அளித்த பேட்டியில் இசுரேலிய பாதுகாப்புப் படையினரின் செயல்பாட்டிற்கு அரசியல் நோக்கர்கள் மத்தியில் "பெரும் திருப்தி" இருப்பதாகக் கூறினார். எதிர்க்கட்சித் தலைவர் யாயர் லாபிட்டும் இந்த நடவடிக்கைக்கு தனது ஆதரவைத் தெரிவித்தார்.  
லெபனான் பிரதம அமைச்சர் நஜிப் மிகடி, அமைச்சரவைக் கூட்டத்தில் பேசுகையில், வான்வழித் தாக்குதல்களை "அழிவுப் போர்" என்று அழைத்தார். மேலும், லெபனானின் கிராமங்களையும் நகரங்களையும் அழிக்கும் நோக்கில் இஸ்ரேல் "ஒரு அழிவுகரமான திட்டத்தைக்" கொண்டுள்ளது என்று குற்றஞ்சாட்டினார்.  
பிரதம மந்திரி நஜிப் மிகாட்டிக்கு ஆதரவாக நிற்கும் ஐக்கிய நாடுகள் பொதுச்சபையில் உள்ள லெபனான் பிரதிநிதி, வான்வழித் தாக்குதல்கள் "சமூக ஒழுங்கிற்கு அச்சுறுத்தல்" என்று விவரித்தார். லெபனானில் அனைத்து அத்தியாவசிய நீதித்துறை பணிகளும் செப்டம்பர் 24 அன்று இடைநிறுத்தப்பட்டன.
# மைக்ரிசாலசு கோதிகேரென்சிசு

**மைக்ரிசாலசு கோதிகேரென்சிசு** (*Micrixalus kottigeharensis*; கோத்திகேகர் நடனத் தவளை அல்லது கோத்திகேகர் டொரண்ட் தவளை என்று அழைக்கப்படுகிறது) என்பது *மைக்கிரிசலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் கருநாடகாவில் மேற்குத் தொடர்ச்சி மலைகளில் காணப்படுகிறது. இது "பரிணாம ரீதியாக வேறுபட்ட மற்றும் உலகளவில் ஆபத்தான (EDGE) 100 உயிரினங்களில் ஒன்றாகும்". இதன் சிற்றினப் பெயரானது கருநாடகாவில் சிக்மகளூர்க்கு அருகில் உள்ள கிராமப் பெயரான "கோட்டிகேகாரா" என்பதிலிருந்து தோன்றியது.
# மைக்ரிசாலசு கோதிகேரென்சிசு

## வகைப்பாட்டியல்

2014 வரை, *மைக்ரிக்கலசு நரேனென்சிசு* மற்றும் *மைக்ரிக்கலசு சுவாமியானசு* இரண்டும் தனித்தனி சிற்றினங்களாகக் கருதப்பட்டன; ஆனால் பின்னர் இவை தொகுதிப் பிறப்பு பகுப்பாய்வுகளின் அடிப்படையில் *மை. கோதிகேரென்சிசு* இளைய ஒத்த சொல்லாக வகைப்படுத்தப்பட்டுள்ளன.
# மைக்ரிசாலசு கோதிகேரென்சிசு

## விளக்கம்

ஆண் *மைக்ரிக்கலசு கோதிகேரென்சிசு* உடல் நீளம் 22-24 மி.மீ ஆகும். பெண் தவளையின் உடல் நீளம் 28-33 ஆகும்.
# மைக்ரிசாலசு கோதிகேரென்சிசு

## வாழிடம்

முதன்மை மற்றும் இரண்டாம் நிலை காடுகளில் வேகமாக ஓடும் நீரோடைகள் *மைக்ரிக்கலசு கோதிகேரென்சிசு* தவளையின் விருப்பமான வாழிடமாகும். இது வாழிட இழப்பால் அச்சுறுத்தப்படுகிறது.
# மலேசிய தலைமை வழக்குரைஞர் துறை

**மலேசிய தலைமை வழக்குரைஞர் துறை** அல்லது **அட்டர்னி ஜெனரல் துறை** (ஆங்கிலம்: *Attorney General's Chambers*; மலாய்: *Jabatan Peguam Negara Malaysia*; சீனம்: 总检察长办公室) என்பது மலேசிய தலைமை வழக்குரைஞர் தலைமையிலான அரசு நிறுவனம் ஆகும்.  
மலேசிய அரசாங்கத்தின் சட்டம் தொடர்பான பொறுப்புகள்; குற்றவியல் வழக்குகளைக் கையாளுதல்; முன்வரைவு சட்டங்களைத் தயாரித்தல்; மற்றும் அரசாங்கம் தொடர்பான குடியியல் (சிவில்) வழக்குகளை நிர்வகித்தல்; போன்றவற்றுக்கு இந்தத் துறை பொறுப்பு வகிக்கிறது.
# மலேசிய தலைமை வழக்குரைஞர் துறை

## குறிக்கோள்

இந்தத் துறையின் முதன்மைக் குறிக்கோள் என்பது அனைத்துக் கட்டங்களிலும் தரமான சேவைகளை வழங்குதல்; தரமான சட்டங்களை வழங்குதல்; மற்றும் அரசியலமைப்புச் சட்டத்தின்படி திறமையாகவும், நியாயமாகவும், சமமாகவும் செயல்படுவதே ஆகும்.
# மலேசிய தலைமை வழக்குரைஞர் துறை

## செயல்பாடுகள்

1. மத்திய அரசு; மற்றும் மாநில அரசுகளுக்கு பன்னாட்டுச் சட்டத்துறை, சரியா *(Syariah)* சட்டத் துறைகளில் அறிவுரைச் சேவைகளை வழங்குதல்
1. சட்டச் சிக்கல்கள் குறித்து மத்திய மாநில அரசுகளுக்கு சட்ட நிலையிலான சான்றுகளை வழங்குதல்
1. மத்திய அரசிற்கான அனைத்துச் சட்டங்களையும் உருவாக்குதல்.
1. குற்றத் தண்டனைக்குரிய *(Criminal)* வழக்குகளில் வழிமுறைகளை வழங்குதல்
1. அரசாங்கத்தின் அனைத்து குடியியல் *(Civil)* வழக்குகளில் பங்கேற்பது
1. சட்டத் திருத்தங்கள் மற்றும் சட்ட மறுபதிப்புகளை நிர்வகித்தல்; மற்றும் சட்ட சீர்திருத்த ஆய்வுகளை மேற்கொள்ளுதல்
# மைக்ரிசாலசு சில்வாடிகசு

**மைக்ரிசாலசு சில்வாடிகசு** (*Micrixalus silvaticus*) என்பது *மைக்கிரிசலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப அல்லது வெப்ப மண்டலம் ஈரமான மலைக் காடுகள் மற்றும் ஆறுகள் ஆகும்.
# மைக்ரிசாலசு பைலோபிலசு

**மைக்ரிசாலசு பைலோபிலசு** (*Micrixalus phyllophilus*) என்பது *மைக்ரிக்கலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப அல்லது வெப்பமண்டலம் ஈரமான மலைக் காடுகள் மற்றும் ஆறுகள் ஆகும்.இது வாழிடட இழப்பால் அச்சுறுத்தப்படுகிறது.
# நாட்டார்

**நாட்டார்** என்பது பொதுவாக ஊரவையைக் குறிப்பதாகும். இந்த நாட்டாரே கிராமத்தின் நீர் மேலாண்மை உட்பட கிராமம் தொடர்பான அனைத்து விசயங்களுக்கும் பொறுப்பானவராக இருந்தனர். அதாவது கிராமத்தின் ஆளும்வர்க்கத்தினரே நாட்டார்கள் என தமிழ்நாட்டில் அறியப்பட்டனர். கள்ளரில் ஒரு உட்பிரிவினருக்கு நாட்டார் பட்டம் வழங்கப்பட்டிருந்தது.
# நாட்டார்

## விளக்கம்

நாட்டாரை பல்லவர்களும், பாண்டியர்களும் ஒரு அரசியல் அமைப்பாக அங்கீகரித்தனர். நில மானியங்கள் தொடர்பான பல்லவ மற்றும் பாண்டிய செப்பேடுகளில் நாட்டர்கள் பற்றி குறிப்பிடப்பட்டுள்ளன.
# நாட்டார்

## இதனையும் காண்க

- ந. மு. வேங்கடசாமி நாட்டார்
- பி. விருத்தாசலம் நாட்டார்
- அன்பில் பி. தர்மலிங்கம் நாட்டார்
- நடிகர் இராஜேஷ் நாட்டார்
- கிருஷ்ணசாமி சேனைநாட்டார்
- நாராயணசாமி நாட்டார்
# இந்திய இராணுவ அமைப்புகளின் காவல் படை

**இராணுவ அமைப்புகளின் காவல் படை** (*Defence Security Corps* (சுருக்கமாக:**DSC**), இந்தியத் தரைப்படையின் கீழ் இயங்கும் இக்காவல் சேவைப் படையினர், தரைப்படை, வான்படை மற்றும் கடற்படை தரைப்படை, வான்படை மற்றும் கடற்படையின் நிறுவனங்களை காவல் செய்வதே இப்படையின் சேவையாகும். இது இந்தியத் தரைப்படையின் 6வது பெரிய படையாகும்.தற்போது இக்காவல் படைகள் தரைப்படை மற்றும் வான்படையின் நிறுவனங்களுக்கு மட்டுமே சேவை செய்கிறது.ஓய்வு பெற்ற இராணுவத்தினர் மற்றும் பிரதேச பாதுகாப்புப் படையில் பணிபுரிவர்களையும் இக்காவல் படை கொண்டுள்ளது.
# கோய்லியாங்கு

**கோய்லியாங்கு** (*Goiliang*) இந்தியாவின் வடகிழக்கு மாநிலமான அருணாச்சலப் பிரதேசத்தில் உள்ள அஞ்சாவ் மாவட்டத்தில் உள்ள ஒரு கிராமமும் பெயரிடப்பட்ட வட்டத்தின் தலைமையகமாகும்.  
கோலியாங் தாவ் ஆற்றின் (அல்லது லோகித்து ஆற்றின் துணை நதியான தாவ் ஆற்றின்) கரையில் அமைந்துள்ளது. அருகிலுள்ள நகரம் அயுலியாங்கு ஆகும். இது துணைப்பிரிவின் தலைமையகமாகவும் உள்ளது.  
2011 ஆம் ஆண்டு மேற்கொள்ளப்பட மக்கள் தொகை கணக்கெடுப்பின்படி கோய்லியாங்கு வட்டத்தின் மக்கள் தொகை 1,681 ஆகும்.
# பரத்பூர் மக்களவைத் தொகுதி

**பாரத்பூர் மக்களவைத் தொகுதி** (*Bharatpur Lok Sabha constituency*) என்பது இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.
# பரத்பூர் மக்களவைத் தொகுதி

## சட்டமன்றத் தொகுதிகள்

தற்போது, பரத்பூர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை
| 69 | கதுமார் (ப.இ.) | அல்வர் | ரமேஷ் கிஞ்சி | பாஜக | ஐஎன்சி |
| --- | --- | --- | --- | --- | --- |
| 70 | கமன் | தீக். | நௌசம் சவுத்ரி | பாஜக | ஐஎன்சி |
| 71 | நகர் | ஜவகர் சிங் பேதம் | பாஜக | ஐஎன்சி |  |
| 72 | டீக்-கும்கர் | சைலேசு சிங் | பாஜக | ஐஎன்சி |  |
| 73 | பரத்பூர் | பரத்பூர் | சுபாசு கார்க் | ஆர்எல்டி | பாஜக |
| 74 | நத்பாய் | ஜகத் சிங் | பாஜக | பாஜக |  |
| 75 | வீர் (ப.இ.) | பகதூர் சிங் கோலி | பாஜக | ஐஎன்சி |  |
| 76 | பயானா (ப.இ.) | ரிது பனாவத் | இந்தியா | ஐஎன்சி | } |
# பரத்பூர் மக்களவைத் தொகுதி

## மக்களவை உறுப்பினர்கள்

| 1952 | கிர்ராஜ் சரண் சிங் | சுயேச்சை |  |
| --- | --- | --- | --- |
| 1957 | இராஜ் பகதூர் | இந்திய தேசிய காங்கிரசு |  |
| 1962 |  |  |  |
| 1967 | பிரிஜேந்திர சிங் | சுயேச்சை |  |
| 1971 | இராஜ் பகதூர் | இந்திய தேசிய காங்கிரசு |  |
| 1977 | இராம் கிசன் | ஜனதா கட்சி |  |
| 1980 | ராஜேஷ் பைலட் | இந்திய தேசிய காங்கிரசு (ஐ.) |  |
| 1984 | நட்வர் சிங் | இந்திய தேசிய காங்கிரசு |  |
| 1989 | விசுவேந்திர சிங் | ஜனதா தளம் |  |
| 1991 | கிருஷ்ணேந்திர கவுர் | பாரதிய ஜனதா கட்சி |  |
| 1996 | மகாராணி திவ்யா சிங் |  |  |
| 1998 | நட்வர் சிங் | இந்திய தேசிய காங்கிரசு |  |
| 1999 | விசுவேந்திர சிங் | பாரதிய ஜனதா கட்சி |  |
| 2004 |  |  |  |
| 2009 | ரத்தன் சிங் ஜாதவ் | இந்திய தேசிய காங்கிரசு |  |
| 2014 | பகதூர் சிங் கோலி | பாரதிய ஜனதா கட்சி |  |
| 2019 | இரஞ்சீதா கோலி |  |  |
| 2024 | சஞ்சனா ஜாதவ் | இந்திய தேசிய காங்கிரசு | } |
# ஆர். பூர்ணிமா

**ஆர். பூர்ணிமா** (*R. Poornima*) என்பவர் இந்திய நீதிபதி ஆவார். இவர் தற்போது, சென்னை உயர் நீதிமன்ற நீதிபதியாக உள்ளார். இவர் இளநிலை வணிகவியல் மற்றும் இளங்கலைச் சட்டப் பட்டம் பெற்றவர். சட்டப் படிப்பிற்குப் பின்னர் 2011ஆம் ஆண்டு மாவட்ட நீதிபதியாக பெரம்பலூர் மாவட்டத்தில் பணியாற்றத் துவங்கினார். சென்னை உயர்நீதிமன்றத்தில் பதிவாளராகப் பணியாற்றிய பின்னர் விழுப்புரம் மாவட்ட நீதிபதியாகப் பணியாற்றி வந்தார். இந்நிலையில் செப்டம்பர் 10ஆம் நாள் கொலிஜியத்தின் பரிந்துரையின் அடிப்படையில் பூர்ணிமாவினை சென்னை உயர்நீதி மன்ற நீதிபதியாக இந்தியக் குடியரசுத் தலைவர் நியமனம் செய்தார். இதன் பின்னர் இவர் இப்பதவியினை 23 செப்டம்பர் 2024 அன்று ஏற்றார்.
# சி. சிறிசற்குணராஜா

**சிவக்கொழுந்து சிறிசற்குணராசா** இவர் ஒரு இலங்கைத் தமிழ் கணிதவியலாளர், கல்வியாளர் மற்றும் யாழ்ப்பாணப் பல்கலைக்கழகத்தின் தற்போதைய துணைவேந்தர் ஆவார் .
# சி. சிறிசற்குணராஜா

## வாழ்க்கைச் சுருக்கம்

சிறிசற்குணராசா அவர்கள் இலங்கை பருத்தித்துறை நகரில் அமைந்துள்ள ஹாட்லிக் கல்லூரியில் பள்ளிப் படிப்பை முடித்த பிறகு, இவர் 1979 ஆம் ஆண்டு யாழ்ப்பாணப் பல்கலைக்கழகத்தில் சேர்ந்து, 1983 ஆம் ஆண்டு கணிதத்தில் இளம் அறிவியல் நன்மதிப்புப் பட்டம் பெற்றார். மேலும் இவர் பலகோண ஈற்றணுகுகளுக்கான வெப்ப சமன்பாட்டின் வடிவக்கூறுகள் என்ற தலைப்பில் ஒரு ஆய்வறிக்கையைத் தயாரித்த பிறகு 1988 ஆம் ஆண்டு கெரியட் வாட் பல்கலைக்கழகத்தில் இவர் முனைவர் பட்டம் பெற்றார். மேலும் 2004 ஆம் ஆண்டு இலங்கை திறந்த பல்கலைக்கழகத்தில் முதுமாணி பட்டயமும் பெற்றுள்ளார்.  
சிறிசற்குணராசா அவர்களுக்கு ஆத்திரேலியா மற்றும் இலங்கை ஆகிய இரு நாடுகளின் இரட்டைக் குடியுரிமை பெற்றுள்ளார்.
# சிக்கிம் சாரணர்கள்

**சிக்கிம் சாரணர் படை** (*Sikkim Scouts*) என்பது இந்தியாவின் மலைப்பாங்கான பகுதியில் சீனா எல்லையை ஒட்டி அமைந்த சிக்கிம் மாநிலத்தின் உள்ளூர் இளைஞர்களைக் கொண்ட இந்தியத் தரைப்படையின் ஒரு படைப்பிரிவு ஆகும் . 2013ல் நிறுவப்பட்டு, 2015ல் செயல்பாட்டிற்கு வந்தது. சிக்கிம் சாரணர் படை 11வது கோர்க்கா ரைஃபிள்சுடன் இணைந்துள்ளது. ஒரு கர்ணல் தரத்திலான இராணுவ அதிகாரியால் சிக்கிம் சாரணர் படை வழிநடத்தப்படுகிறது. லடாக் ஸ்கவுட்ஸ் மற்றும் அருணாச்சல் ஸ்கவுட்ஸ் போன்றே சிக்கிம் சாரணர் படையும் இந்தியத் தரைப்படைக்கு உதவிட இந்தியா-சீனா எல்லைப்புறப் பகுதியான திபெத்தை கண்காணித்தல், வேவு பார்த்தல், சுற்றுக் காவல் பணி புரிதல் மற்றும் செய்தி சேகரிப்பு பணிகளில் ஈடுபட்டுள்ளனர்.
# சிக்கிம் சாரணர்கள்

## அமைப்பு

கர்ணல் தரத்திலான அதிகாரியின் தலைமையிலான சிக்கிம் சாரணர் படை இரண்டு பட்டாலியன்களைக் கொண்டது. இப்படையில் சுமார் 85% சிக்கிம் மாநிலத்தவர்களை கொண்டது.
# சிக்கிம் சாரணர்கள்

## இந்திய இராணுவத்தில் சிக்கிம் சாரணர்களின் பங்கு

சிக்கிம் சாரண வீரர்கள் மலைப் போர் தந்திரங்களில் பயிற்சி பெற்றவர்கள் . படைப்பிரிவின் உறுப்பினர்கள் பெரும்பாலும் உள்ளூர்வாசிகளாக இருப்பதால், மலைப் பிரதேசத்தில் இயங்குவதற்கும், உயிர்வாழ்வதற்கும் தேவையான திறன்களை பெற்றுள்ளனர் சிக்கிம் சாரணர்களின் நவீன போர் பயிற்சி முறைகள், இராணுவ ஒழுக்கத்தை வளர்க்க உதவுகிறது. இந்திய இராணுவத்திற்கு கூடுதல் நன்மையாக, சிக்கிம் சாரணர்கள் ஒரே பண்பாடு கடைப்பிடிப்பதாலும் மற்றும் ஒரே மொழியைப் பேசுவதாலும், எல்லைப்புற உள்ளூர்வாசிகளிடமிருந்து தகவல்களை எளிதாகப் பெற முடிகிறது. போர்க் காலங்களில் சிக்கிம் சாரணர் படை தங்கள் சொந்த மாநிலத்திற்காக இறுதிவரை போராடத் தயாராக இருப்பார்கள் என்று இந்திய இராணுவப் படைத்தலைவர்கள் கருதுகிறார்கள்  
சிக்கிமின் எல்லைகளை, குறிப்பாக சீனாவுடனான வடகிழக்கு எல்லையின் உயரமான மலைப்பாதைகளை கண்காணித்து பாதுகாக்கும் பணியை சிக்கிம் சாரணர் படை மேற்கொள்ளும். சிக்கிம் சாரணர்கள் நிரந்தரமாக சிக்கிம்-திபெத் எல்லையில் நிறுத்தப்பட்டுள்ளதால், தங்கள் முழு வாழ்க்கையையும் மாநிலத்திலேயே செலவிடுவார்கள்.
# சிக்கிம் சாரணர்கள்

## இதனையும் காண்க

- லடாக் ஸ்கவுட்ஸ்
- அருணாச்சல் ஸ்கவுட்ஸ்
# எண்கண் ஆதிநாராயண பெருமாள் கோயில்

**ஆதிநாராயண பெருமாள் கோயில்** என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தின் எண்கண் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.
# எண்கண் ஆதிநாராயண பெருமாள் கோயில்

## அமைவிடம்

கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு திருவாரூர் மாவட்டத்தில் இக்கோயில் அமைந்துள்ளது.
# எண்கண் ஆதிநாராயண பெருமாள் கோயில்

## சிறப்பு

மூலஸ்தானத்தில் மூலவர் ஆதிநாராயண பெருமாள் கருட வாகனத்தில் பக்தர்களுக்கு காட்சி தருவது இக்கோயிலின் சிறப்பம்சமாகும்.  
பெருமாளும் கருடனும் ஒரே கல்லில் செதுக்கப்பட்டு அருள்பாலிப்பது இக்கோயிலின் இன்னொரு சிறப்பாகும்.
# எண்கண் ஆதிநாராயண பெருமாள் கோயில்

## முக்கியத்துவம்

மிருகசீரிடம் நட்சத்திரத்தில் பிறந்தவர்கள் இக்கோயிலில் வழிபட்டு பரிகாரம் செய்து கொள்ளும் தலமாக விளங்குகிறது.
# எண்கண் ஆதிநாராயண பெருமாள் கோயில்

## புராண முக்கியத்துவம்

முற்காலத்தில் வன்னி மரங்கள் நிறைந்த பகுதியில் பிருகு முனிவர் தவம் இயற்றினார். ஆழ்ந்த தவத்தில் மகாவிஷ்ணுவைத் தரிசனம் செய்து கொண்டிருந்த அவருக்கு, அச்சமயம் அங்கு சிங்க வேட்டைக்கு வந்த சோழமன்னன் ஒருவனின் படைகள் எழுப்பிய சப்தம் இடையூறு ஏற்படுத்தி தவத்தைக் கலைத்தது. அதனால் கோபமுற்ற பிருகு முனிவர், சோழ மன்னனைச் சபித்து, சிங்க வேட்டைக்கு வந்த அவன் சிங்க முகம் கொண்டு உருமாறச் செய்தார். அதன் பின்னர் மனம் வருந்தி மன்றாடிய சோழனின் வேண்டுகோளை ஏற்று, அதற்குப் பரிகாரமாக விருத்த காவிரி என்ற வெற்றாற்றில் நீராடி, இப்போதைய எண்கண் திருத்தலத்தில் பெருமாளை மனமுருகி வேண்டினால் அவர் அருளால் முன்பு போல் தோற்றமளிக்கலாம் என பிருகு முனிவர் பணித்தார். சோழனும் அவ்வாறே மகாவிஷ்ணுவைத் தியானித்தார். மகாவிஷ்ணு ஆதிநாராயண பெருமாளாக கருட வாகனத்தில் காட்சியருளி, சோழனுக்கு மீண்டும் மனித உருவம் தோன்றச் செய்தார். சோழனின் வேண்டுகோளை ஏற்று, கருட வாகனத்தில் அமர்ந்த திருக்கோலத்தில் இங்கு கோயில் கொண்டுள்ளார்.
# சக்ரா நூர்

**சக்ரா நூர்**(Sahra Noor) (சோமாலி: Sahra Nuur, அரபு: زهرة نور; பிறப்பு 1976 அல்லது 1977) ஒரு சோமாலிய-அமெரிக்க செவிலியர் மற்றும் சுகாதார நிர்வாகி ஆவார். இவர் ஓர் சுகாதார நிர்வாகி, பொது சுகாதார நிபுணர், வழக்கறிஞர் மற்றும் ஆராய்ச்சியாளர் ஆவார். சுகாதார மேலாண்மை, நிறுவன மேம்பாடு, நிதி திரட்டுதல், கூட்டாண்மை மற்றும் இலாப நோக்கமற்ற தலைமை ஆகியவற்றில் 15 ஆண்டுகளுக்கும் மேலான அனுபவம் கொண்டவர் ஆவார்.
# சக்ரா நூர்

## தனிப்பட்ட வாழ்க்கை

சக்ரா, அரசியல்வாதியான இல்கான் ஓமரின் சகோதரி ஆவார்.
# சக்ரா நூர்

## ஆரம்பகால வாழ்க்கை

சக்ரா நூர் சோமாலியாவின் தலைநகரான முக்தீசூவில் பிறந்தார். தனது வாலிப பருவத்தில் கென்யாவில் ஓர் அகதிகள் முகாமில் இருந்தார். அதன் பிறகு அவளது தந்தையும் நான்கு உடன்பிறந்தவர்களுடன் அமெரிக்கா வந்து சேர்ந்தனர். சக்ரா இரண்டு வருடங்களில் உயர்நிலைப் பள்ளிப் படிப்பை முடித்தார். தொலைக் காட்சிகளை காண்பதன் மூலம் ஆங்கிலம் கற்றுக்கொண்டார்.
# பிரிட்ஜோப் காப்ரா

**பிரிட்ஜோப் காப்ரா** (*Fritjof Capra*),(பிறப்பு:1 பிப்ரவரி 1939) ஆஸ்திரியாவை பூர்விகமாகக் கொண்ட அமெரிக்க நாட்டின் கல்வியாளர், எழுத்தாளர், , இயற்பியலாளர், அமைப்புக் கோட்பாளர் மற்றும் சூழலியலாளர் ஆவார். ஆவார். வியன்னா பல்கலைக்கழகத்தில் படித்த பிரிட்ஜோப் காப்ரா, பினனர் கலிபோர்னியா பல்கலைக்கழகம் (சாந்த குரூஸ்), கலிபோர்னியா பல்கலைக்கழகம் (பெர்க்லி) மற்றும் சான்பிரான்சிஸ்கோ அரசு பல்கலைக்கழகங்களில் பேராசிரியராகப் பணியாற்றினார்.  
இவரது படைப்புகளில் மிகவும் புகழ் பெற்றது *தி தாவோ ஆஃப் பிசிக்ஸ்* (1975) மற்றும் *தி டர்னிங் பாயின்ட்* (1982) ஆகும். இவரது பிற படைப்புகள் *Uncommon Wisdom* (1988), *The Web of Life* (1996), மற்றும் *The Hidden Connections* (2002) ஆகும். *The Systems View of Life* (2014).மற்றும் தி ஹிடன் கனெக்ஷன்ஸ் (2002) நூல்களுக்கு இணை ஆசிரியராக இருந்தார். இவரது நூல்களில் பல உலகின் பல்வேறு மொழிகளில் மொழிபெயர்க்கப்பட்டது.  
* தி தாவோ ஆஃப் பிசிக்ஸ்*, எனும் இவது நூலில் : “அறிவியலுக்கு மாயவாதம் தேவையில்லை மற்றும் மாயவாதத்திற்கு அறிவியல் தேவையில்லை. ஆனால் மனிதனுக்கு இரண்டும் தேவை” என வலியுறுத்துகிறார்.
# பிரிட்ஜோப் காப்ரா

## வாழ்க்கை மற்றும் பணிகள்

ஆஸ்திரியாவின் தலைநகரான வியன்னாவில் பிறந்த காப்ரா, வியன்னா பல்கலைக்கழகத்தில் பயின்றார். 1966 இல் கோட்பாட்டு இயற்பியலில் முனைவர் பட்டம் பெற்றார். அவர் பாரிஸ் பல்கலைக்கழகத்தில் ( 1966-1968) *துகள் இயற்பியல்* மற்றும் *அமைப்புக் கோட்பாட்டில்* ஆராய்ச்சி நடத்தினார். கலிபோர்னியா பல்கலைக்கழகம் (சாந்த குரூஸ்), கலிபோர்னியா பல்கலைக்கழகம் (பெர்க்லி) , மற்றும் சான்பிரான்சிஸ்கோ அரசு பல்கலைக்கழகங்களில் இயற்பியல் பேராசிரியாக பணிபுரிந்தார்.  
அறிவியலின் தாக்கங்கள் குறித்த பிரபலமான புத்தகங்களை எழுதியுள்ளார். குறிப்பாக *தி தாவோ ஆஃப் இயற்பியல்* , நவீன இயற்பியல் மற்றும் கிழக்கின் மாயவாதத்திற்கு இடையிலான ஆய்வு என்ற கட்டுரை எழுதினார்.. இவரது இயற்பியலின் தாவோ, இயற்பியல் மற்றும் மெட்டாபிசிக்ஸ் நூல்கள் இரண்டும் இரண்டும் தவிர்க்க முடியாமல், ஒரே அறிவுக்கு இட்டுச் செல்கின்றது என்று வலியுறுத்துகிறது. 1980 களின் முற்பகுதியில் ஜெர்மனியில் சுற்றுப்பயணம் செய்த பிறகு, காப்ரா 1984ல் எழுத்தாளர் சார்லின் ஸ்ப்ரெட்னக் உடன் இணைந்து பசுமை அரசியலை எழுதினார்.  
இவர் ஜெர்மன், ஆங்கிலம், பிரஞ்சு மற்றும் இத்தாலிய மொழிகளில் சரளமாக பேசக்கூடியவர். *லிவ் உல்மன்* , *சாம் வாட்டர்ஸ்டன்* மற்றும் *ஜான் ஹியர்ட்* ஆகியோர் நடித்த 1990ஆம் ஆண்டில் வெளியான *மைண்ட்வாக்* திரைப்படத்திற்கான திரைக்கதைக்கு பிரிட்ஜோப் காப்ரா பங்களித்தார் . இத்திரைப்படம் அவரது புத்தகமான *தி டர்னிங் பாயிண்ட்* நூலை அடிப்படையாகக் கொண்டது .  
1991ஆம் ஆண்டில் துறவியான டேவிட் ஸ்டெய்ன்ட்ல்-ராஸ்டுடன் இணைந்து பிரிட்ஜோப் காப்ரா *பிலோங்கிங் த யுனிவர்ஸ்* என்ற புத்தகத்தை எழுதினார் . தாமஸ் குன்னின் அறிவியல் புரட்சிகளின் கட்டமைப்பை ஒரு படியாகப் பயன்படுத்தி, அறிவியல் மற்றும் மதத்தில் புதிய முன்னுதாரண சிந்தனைக்கு இடையே உள்ள இணைகளை இந்நூல் ஆராய்கிறது; இந்த புதிய முன்னுதாரணங்கள் பிரபஞ்சத்தைப் பற்றிய குறிப்பிடத்தக்க வகையில் இணக்கமான பார்வைகளை வழங்குகின்றன என்று தத்துவ ஆசிரியர்கள் கருதுகின்றனர்.  
மேற்கத்திய பண்பாடு வழக்கமான நேரியல் சிந்தனை மற்றும் டெஸ்கார்ட்டின் இயந்திர பார்வைகளை கைவிட வேண்டும் என்று காப்ரா வாதிடுகிறார் . அனைத்தையும் முழுமையாகப் புரிந்து கொள்ள பகுதிகளாகப் படிக்கலாம் என்ற குறைப்புவாத கார்ட்டீசியன் பார்வையை விமர்சித்து, அவர் ஒரு முழுமையான அணுகுமுறையை ஊக்குவிக்கிறார். *தி வெப் ஆஃப் லைஃப்* எனும் நூலில் , பிரிட்ஜோப் கப்ரா அனைத்து பகுதிகளுக்கும் இடையே உள்ள உறவுகளால் உருவாக்கப்பட்ட அமைப்பு ரீதியான தகவல்களில் கவனம் செலுத்துகிறது. இது முழுமையின் தன்மையைப் புரிந்துகொள்வதில் குறிப்பிடத்தக்க கூடுதல் காரணியாக உள்ளது. அனைத்து அமைப்புகளின் வலை போன்ற அமைப்பு மற்றும் அனைத்து பகுதிகளின் ஒன்றோடொன்று இணைக்கப்பட்டுள்ளது.  
இவர் கலிபோர்னியா பல்கலைக்கழகம் (பெர்க்லி)யில் அமைந்துள்ள சூழலியல் மையத்தின் நிறுவன இயக்குநராக உள்ளார்.
# இசுரா இருசி

**இசுரா இருசி** (Isra Hirsi)(பிறப்பு பிப்ரவரி 22, 2003) ஒரு அமெரிக்க சுற்றுச்சூழல் ஆர்வலர் ஆவார்.இவர் *செப்டம்பர் 2019 - காலநிலைக்கான வேலைநிறுத்தங்களுக்கான*
இணை-நிர்வாக இயக்குநராக இணைந்து நிறுவி பணியாற்றினார். 2020 ஆம் ஆண்டில், ஃபார்ச்சூன் இதழ் * 40 அன்டார் 40* (40 Under 40) என்ற தலைப்பில் வெளியிட்ட பட்டியலில் இளம் அரசியல்வாதியான இவர் பெயரும் அடங்கியிருந்தது. இவர் மினசோட்டாவின் 5வது காங்கிரசு மாவட்டத்தின் ஐக்கிய அமெரிக்க சார்பாளர்கள் அவையின் அமெரிக்க பிரதிநிதியான இல்கன் ஓமரின் மகள் ஆவார்.
# சிறந்த பின்னணிப் பாடகிக்கான தமிழக அரசின் திரைப்பட விருது

**சிறந்த பின்னணிப் பாடகிக்கான தமிழ்நாடு அரசு திரைப்பட விருது** (*Tamil Nadu State Film Award for Best Female Playback Singer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களுக்கு பின்னணி பாடிய பாடகிக்கு வழங்கப்படும் தமிழக அரசு திரைப்பட விருதுகளில் ஒன்றாகும்.
# சிறந்த பின்னணிப் பாடகிக்கான தமிழக அரசின் திரைப்பட விருது

## பட்டியல்

**<span>'''அதிக முறை பரிசு பெற்றவர்களின் பட்டியல்'''</span>**  
| வெற்றிகள் |  |
| --- | --- |
| ; எஸ். ஜானகி |  |
| ; சித்ரா |  |
| ; பி. சுசீலா |  |
| ; சுஜாதா மோகன் |  |
| ; சுவர்ணலதா |  |
| ; சின்மயி |  |
| ; சிரேயா கோசல் |  |
| ; ஹரிணி |  |
| ; மகதி | } |
விருது பெற்றறவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.
| 2015 | கல்பனா ராகவேந்தர் | "போகிறேன்" | *36 வயதினிலே* |  |
| --- | --- | --- | --- | --- |
| 2014 | உத்ரா உன்னிகிருஷ்ணன் | "அழகே அழகே" | *சைவம்* |  |
| 2013 | சந்தியா ஜெயகிருஷ்ணா | "நாேரா வரட்டுமா" | *நெஞ்சத்தைக் கிள்ளாதே* |  |
| 2007 | சின்மயி | "முன்பே வா" | *சில்லுனு ஒரு காதல்* |  |
| 2005 | பாம்பே ஜெயஸ்ரீ | "சுட்டும் விழி" | *கஜினி* |  |
| 2004 | சித்ரா | "ஒவ்வொரு பூக்களுமே" | *ஆட்டோகிராப்* |  |
| 2003 | ஹரிணி | "ஆலங்குயில்" | *பார்த்திபன் கனவு* |  |
| 2002 | சின்மயி | "ஒரு தெய்வம் தந்த" | *கன்னத்தில் முத்தமிட்டால்* |  |
| 2001 | சுஜாதா மோகன் | "மார்கழி திங்கள்" | *சங்கமம்* |  |
| 1998 | நித்யஸ்ரீ மகாதேவன் | "கண்ணோடு காண்பதெல்லாம்" | *ஜீன்ஸ்* |  |
| 1997 | ஹரிணி | "மனம் விரும்புதே" | *நேருக்கு நேர்* |  |
| 1996 | சுஜாதா மோகன் | "பூ பூக்கும் ஓசை" | *மின்சார கனவு* |  |
| 1995 | சித்ரா | "போறாலே பொன்னுத்தாயி" | *கருத்தம்மா* |  |
| 1993 | சுஜாதா மோகன் | "நேற்று இல்லாத மாற்றம்" | *புதிய முகம்* |  |
| 1992 | மின்மினி | "சின்ன சின்ன ஆசை" | *ரோஜா* |  |
| 1991 | சுவர்ணலதா | "சின்னப் பொண்ணு தான்" | *வைகாசி பொறந்தாச்சு* |  |
| 1989 | பி. சுசீலா | "மகனே மகனே கண்ணுறங்கு" | *வரம்* |  |
| 1988 | சித்ரா | *காதல் ஓவியம்* |  |  |
| 1981-82 | எஸ். ஜானகி | *மூன்றாம் பிறை* |  |  |
| 1980-81 | பி. சுசீலா | *அன்புள்ள அத்தான்* |  |  |
| 1979-80 | எஸ். ஜானகி | *உதிரிப்பூக்கள்* |  |  |
| 1978-79 | வாணி ஜெயராம் | *அழகே உன்னை ஆராதிக்கிறேன்* |  |  |
| 1977-78 | எஸ். ஜானகி | "செந்தூரப் பூவே" | *பதினாறு வயதினிலே* |  |
| 1970 | எஸ். ஜானகி | *நம்ம குழந்தைகள்* |  |  |
| 1969 | கே. பி. சுந்தராம்பாள் | *துணைவன்* |  |  |
| 1969 | பி. சுசீலா | "பால் போலவே",
"பிருந்தாவனத்துக்கு" | *உயர்ந்த மனிதன்*,
*லட்சுமி கல்யாணம்* | } |
# பில்வாரா மக்களவைத் தொகுதி

**பில்வாரா மக்களவைத் தொகுதி** (*Bhilwara Lok Sabha constituency*) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.
# பில்வாரா மக்களவைத் தொகுதி

## சட்டமன்றத் தொகுதிகள்

தற்போது, பில்வாரா மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:
| 177 | அசிந்தன் | பில்வாரா | ஜபார் சிங் சங்கலா | பாஜக | பாஜக |  |
| --- | --- | --- | --- | --- | --- | --- |
| 178 | மண்டல் | உதய் லால் பதானா | பாஜக | பாஜக |  |  |
| 179 | சகாரா | லாடு லால் பிட்லியா | பாஜக | பாஜக |  |  |
| 180 | பில்வாரா | அசோக் குமார் கோத்தாரி | சுயேச்சை | பாஜக |  |  |
| 181 | சாக்புரா (ப.இ.) | லாலாராம் பைர்வா | பாஜக | பாஜக |  |  |
| 182 | ஜகாசுபூர் | கோபிசந்த் மீனா | பாஜக | பாஜக |  |  |
| 183 | மண்டல்கர் | கோபால் லால் ஷர்மா | பாஜக | பாஜக |  |  |
| 184 | கிண்டோலி | பூந்தி | அசோக் சந்தனா | இதேகா | பாஜக | } |